དེ་ནས་དྲང་སྲོང་རེ་བ་ཟད་ནས་སྤྱང་ཀི་ཞིག་ཡོད་པ་དེའི་འགྲམ་དུ་སྐད་ཆ་དྲི་བར་སོང་།སྤྱང་ཀིས་སྟག་གི་མ་རབས་ཀྱི་སྤྱོད་ཚུལ་དེ་མཐོང་བས་དྲང་སྲོང་ལ་སྙིང་རྗེ་སྐྱེས་ཏེ།ངས་ཁྱོད་གཉིས་ཀྱི་དོན་རྐྱེན་འདིའི་བྱུང་སྟངས་ཆ་ཚང་མཐོང་བའི་རྗེས་ལ་ཐག་གཅོད་བྱ་རྒྱུ་ཡིན་ཞེས་སྤྱང་ཀིས་བཤད།ཁོ་ཚོ་གསུམ་ས་ཆ་དེར་སླེབས་སྐབས་སྤྱང་ཀིས་སྟག་ཆེན་པོ་གཅིག་ཤིང་སྒམ་ཆུང་ཆུང་འདི་འདྲར་ཤོང་ཐུབ་པར་དཀའ་ཞེས་བརྗོད་པ་དང་།སྟག་ཤིང་སྒམ་ནང་དུ་མཆོངས་ནས་ཁོ་རང་ཤོང་གི་ཡོད་པ་དེ་བསྟན།སྤྱང་ཀིས་དེ་མ་ཐག་ཏུ་ཤིང་སྒམ་སྒོ་བརྒྱབས་ཏེ་དྲང་སྲོང་དང་མཉམ་དུ་ཐག་རིང་སར་ཕྱིན་པ་རེད།།